ครม.เห็นชอบอัดงบช่วยค่าเก็บเกี่ยว-ปรับปรุงคุณภาพข้าวนาปี 61/62 เพิ่มอีก 5.06 พันลบ.
ครม.เห็นชอบอัดงบช่วยค่าเก็บเกี่ยว-ปรับปรุงคุณภาพข้าวนาปี 61/62 เพิ่มอีก 5.06 พันลบ.
12 มี.ค. 2562

นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นขอบเพิ่มงบประมาณในการช่วยเหลือค่าเก็บเกี่ยวและปรับปรุงคูณภาพข้าวให้แก่เกษตรกรผู้ปลูกข้าวนาปี ปีการผลิต 61/62 ซึ่งโครงการนี้จ่ายเงินช่วยเหลือเกษตรกรในอัตราไร่ละ 1,500 บาท รายละไม่เกิน 12 ไร่ หรือ ครัวเรือนละไม่เกิน 18,000 บาท
โดยเดิมโครงการนี้มีเป้าหมายอยู่ที่ 4,057,301 ครัวเรือน กรอบวงเงิน 56,474.02 ล้านบาท ปรากฏว่าผลการขึ้นทะเบียนซึ่งสิ้นสุดเมื่อ 28 ก.พ.62 ที่ผ่านมา เพิ่มขึ้นจากเกษตรกรเป้าหมาย 278,824 ครัวเรือน จำนวน 3,483,539 ไร่ คิดเป็นงบประมาณ 5,225.31 ล้านบาท
อย่างไรก็ตามเนื่องจากโครงการเดิมมีงบประมาณเหลืออยู่ 265.83 ล้านบาท วันนี้จึงขออนุมัติเงินเพิ่มเติม 4,959.47 ล้านบาท บวกกับค่าบริหารจัดการของธนาคารเพื่อการเกษตรและสหกรณ์การเกษตร (ธ.ก.ส.) อีก 109.26 ล้านบาท รวมแล้ววันนี้กระทรวงพาณิชย์จึงเสนอขอวงงบประมาณเพิ่มเติมเป็นจำนวน 5,068.73 ล้านบาท